# Pesenàs

Pesenàs (Pézenas en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Toponimia

Las fòrmas ancianas son : villa Pedinatis... ecclesia S. Petri en 990, castel quem vocant Pedenaz, cap a 1036, castello de Pedenatis, cap a 1059, in Pedenas, cap a 1076, Pedenas, Pedenaz en 1112, ad castrum Pedenatii en 1117, castellum de Pedenas en 1118, Petrus de Pedenach en 1131, Petri de Pezenaz en 1140, S. Petri de Pezenatio en 1147, Ermengavus de Pezenacio et Poncius de Pezenaz en 1150, Petrus de Pedenaz en 1151, honore de Pedenaz en 1154, ad Pedenaz en 1155, ad Pezenacium en 1158, Pontius de Pedenatio en 1160, apud Pedenas en 1170, in camino Pedenacii en 1175, P. de Pezenas, de Pezenaz en 1191, ad Pedenacium en 1199, in castro Pedenati en 1201, castrum de Pedenatio, de Pedenacio en 1209, castri de Pedenacio en 1270, de Pezenas, de Perenas en 1341, castrum et comitatus Pedenacii en 1368, a Perenas en 1380, domus hospitalis S. Johannis de Pedenacio, a la fin del sègle XIV, la ville de Pesenas en 1420, Pezenas en 1424, Perenas, contat de Pessrenas en 1426, eglise de Pezennas en 1518, Pezenaz en 1570, Pézennas en 1579, Pezenas en 1613, 1643, 1708, 1740-60, 1771, 1770-1772 (mapa de Cassini).
D'unas grafias del sègle XIV e XV mòstran un rotacisme (confusion entre [z] e [r] en posicion intervocalica). Pesenàs es identificat tradicionalament amb lo nom de vila antica Piscinae (Plini, Ist. naturala), çò que sembla justificar lo gentilici francés Piscénois, mas aquela suposicion es en contradiccion amb las fòrmas medievalas e amb las règlas d'evolucion fonetica del lengadocian. En realitat, l'etime es *Pedenatis, formacion probablament gallica, a partir del nom preceltic *Pédenu de Pèine (aiga), que passa a costat de la vila, amb lo sufixe tonic -àtis$^,$. D'aprèp l'evolucion ulteriora, l'idronime èra accentuat sus la primièra sillaba.
Segon Xavier Delamarre, lo nom de l'aiga derivariá de petinā e lo nom es atestat Pedene en 1225 e lo nom de la vila de petinate, amb lo sens de « proprietat, ben de Petinā, l'aiga; lo ben agricòla es doncas definit per sa localizacion en riba d'una aiga. La vocala finala supausada es benlèu diferenta.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Armand Rivière | PS | |
| 1995 | 2020 | Alain Vogel-Singer | divèrs drecha | dirigent d'entrepresa |
| març de 1983 | 1995 | Pierre Guiraud | PCF puèi PS | conselhièr general (1979-2015) |
| 1977 | 1983 | Louis Audibert | divèrs esquèrra | |
| 1953 | 1977 | Jean Bène | SFIO puèi PS | avocat, President del Conselh General d'Erau (1951-1979), senator (1947-1971) |
| 1947 | 1953 | Joseph Garbal | divèrs drecha | |
| 1945 | 1947 | Jean Bène | SFIO puèi PS | avocat, conselhièr general (1945-1951) |
| 1941 | 1945 | Raoul Peuchot | | cònsol designat pel Regime de Vichei |
| 1931 | 1941 | Jean Bène | SFIO | avocat, revocat pel Regime de Vichei |
| ? | 1931 | Philémon Chapel | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 8244, totala: 8606 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 7 149 | 6 903 | 8 059 | 8 250 | 7 847 | 7 978 | 7 759 | 7 713 | 7 375 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 7 215 | 7 204 | 7 574 | 7 314 | 7 966 | 7 364 | 6 927 | 6 720 | 6 595 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 7 073 | 6 928 | 6 940 | 6 946 | 7 327 | 7 364 | 6 937 | 6 397 | 6 530 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 7 198 | 9 103 | 7 707 | 7 519 | 7 613 | 7 443 | 8 484 | 8 478 | 8 439 8 849 |
| 2009 | 2010 |
| 8 345 8 737 | 8 251 8 617 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 8148 abitants e la densitat èra de 275,64 ab/km².

## Luòcs e monuments

* La vila vièlha ten un sector salvagardat de 17 ectaras que compta mai de trente immòbles marcats o classats als Monuments istorics.

## Cultura
### Especialitat culinària

* Lo pastisson de Pesenàs

### Animal totemic

* Lo polin de Pesenàs

## Personalitats ligadas amb la comuna

* Molièra (1622-1673), comedian e dramaturg.
* Enric Rebol (1763-1839), quimista, geològ, òme politic.
* Emili Masuc (1832-1905), òme de letras, autor de la Gramatica lengadociana.
* Pau Vidal de La Blacha (1845-1918) : geograf, paire de la geografia francesa modèrna.
* Loís Paulhan (1883-1963), pionièr de l'aviacion,
* Boby Lapointe (1922-1972), autor-interprèt, actor e umorist.
* Paul Alliès (1945), professor onorari de Sciéncias Politicas a l'universitat Montpellhièr-1, òme politic.
* Claudi Alranc (1947), artista, autor, metor en scèna, contaire e cercaire.
* Daniel Villanova (1953), autor, umorist, comedian.
* Jacques Cœur (1395/1400 - 1456), mercant e banquièr.
* Enric II de Montmorency (1595-1632), filh d'Enric I$^r$ de Montmorency, governador du Lengadòc.

## Ligams extèrnes

* (oc) Pesenàs : Lo polin VOSTFR - Occitanica eAnem / CIRDOC

## Nòtas

* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 293
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 529
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 215 e 361
* ↑ Site sur Boby Lapointe
* Wikimedia Commons prepausa de documents multimèdia liures sus Pesenàs.
* Portal de Lengadòc